Diari Oficial de la Generalitat Valenciana


Sumari del DOGV 5953, del 12-02-2009 (2009/998)

Assumpte civil 000515/2008. Notificació de la sentència a l'herència yacent de María Martínez Arnau.
----------------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/998


Data del document
:   16-01-2009

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Assumpte civil 000515/2008. Notificació de la sentència a l'herència yacent de María Martínez Arnau. [2009/998]  
Judici ordinari 000515/2008  
Part demandant: Vicenta Bello Bello  
Part demandada: herència jacent de María Martínez Arnau  
En el judici a què es fa referència s'ha dictat la sentència que té l'encapçalament i la dispositiva que, literalment, diuen així:  
«Sentència número 6/09   
València, 16 de gener de 2009  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici ordinari seguides amb el número 515/08, a instàncies de Vicenta Bello Bello, representada per la procuradora Eva Domingo Martínez i assistida del lletrat Adolfo Almenar Pérez, contra l'herència jacent de María Martínez Arnau, declarada en rebel·lia; ha intervingut com a intervinent voluntari adhesiu no litisconsorci a l'efecte de coadjuvar en la defensa dels interessos de la part demandada, el Ministeri de Foment, representat per l'advocada de l'Estat María Guinot Barona; i s'ha exercitat acció declarativa de domini.  
Dispositiva  
Que amb l'estimació de la demanda deduïda per Vicenta Bello Bello, representada per la procuradora Eva Domingo Martínez, contra l'herència jacent de María Martínez Arnau, declarada en rebel·lia, declare el domini de l'actora, per usucapió extraordinària, pel que fa l'habitatge situat a València, carrer del Nord, número 3, pis primer, porta primera, finca registral número 20.771 del Registre de la Propietat de València 7, i decrete que es porten a cap les corresponents inscripcions al Registre de la Propietat.   
S'imposen a la demandada rebel les costes del procediment.  
Notifiqueu la present al Ministeri de Fomento, representat per l'advocada de l'Estat María Guinot Barona, atesa la seua qualitat d'intervinent voluntari adhesiu no litisconsorci de la demandada rebel.  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.  
Esta és la meua sentència, jutjant en primera instància, que pronuncie, mane i firme. Seguixen les firmes».  
Atés el desconeixement de l'actual domicili o residència de la part demandada, herència jacent de María Martínez Arnau, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat i en el Diari Oficial de la Comunitat Valenciana, per a portar a efecte la diligència de notificació de sentència.  
València, 16 de gener de 2009.- El secretari judicial: Alberto Martínez de Santos.